Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 545/09/4404	Nové Zámky, 26.8.2013
EEČ : 2-33-88-2013

U Z N E S E N I E

Trestná vec:	obvinený XXXXX a spol.  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 497/2008 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.6.2010, spisová značka 2 Pv 545/09/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako bývalí hmotne zodpovední vodiči MKD, mechanici a opravári, zamestnaní u poškodeného XXXXX - INTERNATIONAL XXXXX, po predchádzajúcej dohode dňa 04.06.2009 v čase od 12.42 h do 12.57 h na čerpacej stanici Shell v obci Kamenín z tankovacej karty č. XXXXX zverenej obvinenému XXXXX, natankovali 234,48 litrov motorovej nafty, v ten istý deň v čase od 13.28 h do 13.39 h na čerpacej stanici REAL-K v meste Štúrovo z tankovacej karty č. XXXXX, zverenej obvinenému XXXXX, natankovali 550 litrov motorovej nafty a takto natankovanú motorovú naftu predali iným ľuďom, čím spôsobili poškodenému XXXXX - INTERNATIONAL XXXXX škodu vo výške 1.675,28 €.

Uznesením prokurátora Okresnej prokuratúry XXXXX zo dňa 12.6.2010, spisová značka 2 Pv 545/09/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
2.	XXXXX, dátum narodenia: XXXXX 
36 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 2 Pv 545/09 z 11.06.2010 podľa § 216 odsek 1 Trestného poriadku podmienečne zastavil trestné stíhanie proti obvineným XXXXX a XXXXX pre prečin sprenevery spolupáchateľstvom podľa § 20 k § 213 odsek 1 Trestného zákona, ktorého sa dopustili tak, že ako bývalí hmotne zodpovední vodiči MKD, mechanici a opravári, zamestnaní u poškodeného XXXXX - INTERNATIONAL XXXXX, po predchádzajúcej dohode dňa 04.06.2009 v čase od 12.42 h do 12.57 h na čerpacej stanici Shell v obci Kamenín z tankovacej karty č. XXXXX, zverenej obvinenému XXXXX, natankovali 234,48 litrov motorovej nafty, v ten istý deň v čase od 13.28 h do 13.39 h na čerpacej stanici REAL-K v meste Štúrovo z tankovacej karty č. XXXXX, zverenej obvinenému XXXXX, natankovali 550 litrov motorovej nafty a takto natankovanú motorovú naftu predali iným ľuďom, čím spôsobili poškodenému XXXXX - INTERNATIONAL XXXXX škodu vo výške 1.675,28 €.
	Podľa § 216 odsek 2 Trestného poriadku okresný prokurátor v Nových Zámkoch týmto svojím uznesením určil obidvom obvineným skúšobnú dobu na 3 roky. Okrem toho podľa § 216 odsek 3 Trestného poriadku obidvom obvineným uložil povinnosť spôsobenú škodu v zmysle jednotlivých zmlúv o pôžičke medzi poškodeným veriteľom XXXXX - INTERNATIONAL XXXXX a obvinenými dlžníkmi XXXXX a XXXXX, uzavretých v Tvrdošovciach dňa 08.03.2010, uhradiť v lehote do 31.12.2010.
	Toto uznesenie nadobudlo právoplatnosť dňa 22.06.2010.
	Tak v priebehu tejto skúšobnej doby, ako aj tesne po jej skončení, som skúmal, či obvinení vedú riadny život, to znamená, či sa v tejto skúšobnej dobe dopustili ďalšieho trestného činu alebo čo aj len priestupku. V rámci toho som z Obvodného úradu XXXXX, Odboru všeobecnej vnútornej správy, a z Obvodného úradu Štúrovo, Odboru všeobecnej správy Štúrovo, vyžiadal výpisy z evidencie priestupkov a z GP SR Bratislava odpisy z registra trestov na obidvoch obvinených.
	Podľa výpisu z Ústrednej evidencie priestupkov MV SR z 08.08.2013 obvinený XXXXX bol postihnutý pre porušenie ustanovenia § 35 odsek 3 zákona NR SR č. 8/2009 Z. z. z 03.12.2008 o cestnej premávke a o zmene a doplnení niektorých zákonov pre skutok, ktorý mal byť spáchaný dňa 16.08.2012. Za to mu bola uložená bloková pokuta vo výške 100,- €. Okrem toho bol postihnutý aj pre porušenie ustanovenia § 32 odsek 1 uvedeného zákona pre skutok, ktorý mal byť spáchaný dňa 02.08.2013, to znamená po skončení predmetnej skúšobnej doby podmienečného zastavenia trestného stíhania. Za to mu bola uložená bloková pokuta vo výške 20,- €.
	Podľa výpisu z evidencie priestupkov z Obvodného úradu Štúrovo, Odboru všeobecnej správy Štúrovo z 15.08.2013 obvinený XXXXX za posledné tri roky v tejto evidencii nemá žiadny záznam.
	Podľa odpisu z registra trestov z GP SR Bratislava z 20.08.2013 obvinený XXXXX má v tomto registri iba jeden záznam z 11.06.2010 práve v súvislosti s predmetným uznesením okresného prokurátora o podmienečnom zastavení trestného stíhania. Obvinený XXXXX má v tomto registri 4 záznamy, naposledy však taktiež v súvislosti s predmetným uznesením okresného prokurátora o podmienečnom zastavení trestného stíhania.
	Okrem toho som skúmal aj to, či obvinení v priebehu skúšobnej doby zaplatili spôsobenú škodu. Podľa písomného oznámenia z INTERNATIONAL TRANSPORT BOROS XXXXX z 29.10.2010 si obvinený XXXXX svoje záväzky voči tejto firme si vyrovnal. Podľa ďalšieho písomného oznámenia z tejto firmy z 19.05.2011 svoje záväzky si vyrovnal aj obvinený XXXXX.
	Horeuvedené skutočnosti nasvedčujú tomu, že obvinení XXXXX a XXXXX v predmetnej skúšobnej dobe podmienečného zastavenia trestného stíhania v podstate viedli riadny život. Preto je potrebné vysloviť, že sa v tejto skúšobnej dobe osvedčili.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor